Konuro

eta|Nendaj-konuro
Konuroj (angle kaj france conure) estas netaksona grupo de malgrandaj kaj mezgrandaj papagoj kun mallonga korpo kaj relative longa vosto. Oni ĝenerale uzas tiun ĉi terminon por anoj de kelkaj genroj en familio de neotropisaj papagoj el subfamilio Arinae. Estiel nescienca termino, la vorto "konuro" estas plejparte uzata en birdobredada kulturo, sed ĝi jes aperas en sciencaj verkoj, aparte kiel parto de kutimaj nomoj de certaj genroj kaj specioj.

 Genroj 
Iam ĉiuj birdoj nomataj konuroj estis unuigitaj en unu parafiletikan genron Conuropsis. Newton, Alfred (1911). "Parrot". In: Chisholm, Hugh (ed.). Encyclopædia Britannica. 20 (11th ed.). Cambridge University Press. pp. 863–864. Poste pro disvolvo de metodoj de filogenetiko, aparte de molekula filogenetiko, la genro estis dispartigita je kelkaj novaj genroj, iuj el kiuj eĉ ne estas tre parencaj. Jen la (probable nekompleta) listo de genroj kies specioj estas nomataj konuroj:
 Aratinga — aratingoj aŭ veraj konuroj
 Pyrrhura — ruĝavostaj konuroj
 Eupsittula — brungorĝaj aratingoj aŭ konuroj
 Psittacara — palbekaj aratingoj aŭ konuroj
 Conuropsis — unu specio, Karolina konuro (formortinta)
 Cyanoliseus — unu specio, Patagonia konuro
 Enicognathus — smeraldaj konuroj
 Guaruba — unu specio, ora aratingo aŭ konuro
 Leptosittaca — unu specio, Anda konuro
 Ognorhynchus — unu specio, ororela konuro
 Thectocercus — unu specio, blukrona aratingo aŭ konuro

 Referencoj 

Kategorio:Papagoj
Kategorio:Papagoformaj